gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3399, del 23-12-1998 (1998/11409)

CORRECCIÓ d'errades de l'Ordre de 4 de desembre de 1998, de la Conselleria de Medi Ambient, per la qual es convoquen tres beques per a postgraduats relatives al sector mediambiental.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11288


Data del document
:   18-12-1998

Organisme emissor
:   Conselleria de Medi Ambient

Tipus de document
:   Anunci

Correcció d'errades

CORRECCIÓ d'errades de l'Ordre de 4 de desembre de 1998, de la Conselleria de Medi Ambient, per la qual es convoquen tres beques per a postgraduats relatives al sector mediambiental. [1998/X11145]
  
La Conselleria de Medi Ambient, mitjançant l'Ordre de 4 de desembre de 1998 (DOGV núm. 3.394), va convocar tres beques per a postgraduats relatives al sector mediambiental. Pel fet d'haver detectat una errada en el període de gaudi de les beques establit en l'article 3, cal corregir aquest article, la redacció del qual queda de la següent manera: «El període de gaudi de les beques serà de 4 mesos, comptadors des del primer dia del mes següent a la resolució d'adjudicació de les beques. Això no obstant, el període de gaudi es podrà ampliar sempre que la disponibilitat pressupostària ho permeta».
Diari Oficial de la Generalitat Valenciana


Sumari del DOGV 3287, del 16-07-1998 (1998/5417)

Recurs contenciós administratiu número 1585/97.
-----------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/5417


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 1585/97. [1998/A5417]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Francisco Martínez Codoñer ha interposat un recurs contenciós administratiu amb el número 02/0001585/1997, contra un expedient d'expropiació per la Conselleria d'Obres públiques, sobre la desestimació d'una reclamació de desafectació de la parcel·la 121, expedient 31-V-1023, Paiporta-Cararroja.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3285, del 14-07-1998 (1998/5345)

Ressenya de la Resolució de 25 de maig de 1998, per la qual s'aprova definitivament el Pla General d'Elx, excepte en el sector de sòl urbanitzable l'Aljub.
-----------------------------------------------------------------------------------------------------------------------------------------------------------

### Dades del document

Número de DOGV
:   3285

Data del DOGV
:   14-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5345


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 25 de maig de 1998, per la qual s'aprova definitivament el Pla General d'Elx, excepte en el sector de sòl urbanitzable l'Aljub. [1998/A5345]
  
El conseller d'Obres Públiques, Urbanisme i Transports, per Resolució de 25 de maig de 1998, va aprovar definitivament el Pla General d'Elx, a excepció del sector de sòl urbanitzable l'Aljub.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les Normes Urbanístiques aprovades, s'ha publicat al Butlletí Oficial de la Província d'Alacant número 134, de 15 de juny de 1998.
Diari Oficial de la Generalitat Valenciana


Sumari del DOGV 3235, del 05-05-1998 (1998/3062)

Rotlle d’apel·lació número 461/1996. Cèdula de notificació.
-----------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3062


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 461/1996. Cèdula de notificació. [1998/Q3062]
  
La Secció Sisena de l'Audiència Provincial de València ha dictat, en el rotlle d'apel·lació número 461/96, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 28
  
- President: José Baró Aleixandre
  
- Magistrades:
  
· Ana Pérez Tórtola
  
· Asunción Sonia Mollá Nebot
  
València, 15 de gener de 1998
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici verbal, promogudes davant el Jutjat de Primera Instància número 1 de Paterna pel senyor Onofre Sanmartín Sanchis contra el senyor Juan J. García Ruiz, sobre desnonament per manca de pagament; pendents davant d'aquesta Secció en virtut del recurs d'apel·lació interposat pel demandant, el qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Estimem el recurs de l'actor en l'únic sentit d'excloure de la sentència el pronunciament pel que fa a les costes que conté i que fan referència al demandant.
  
No imposem costes en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Juan J. García Ruiz, expedisc aquest edicte.
Diari Oficial de la Generalitat Valenciana


Sumari del DOGV 3234, del 04-05-1998 (1998/3183)

Informació pública del Projecte d'Estudi de Detall de Terrenys Situats al Polígon 33, Partida Pouet o Canya de Maquiva.
-----------------------------------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3183


Organisme emissor
:   Ajuntament de la Pobla de Vallbona

Tipus de document
:   Anunci

Informació pública del Projecte d'Estudi de Detall de Terrenys Situats al Polígon 33, Partida Pouet o Canya de Maquiva. [1998/M3183]
  
El Ple de l'Ajuntament, en sessió extraordinària del dia 27 de març de 1998, va acordar sotmetre a informació pública, per termini de 20 dies, en un diari d'informació general editat a la Comunitat Valenciana i en el Diari Oficial de la Generalitat Valenciana, el Projecte d'Estudi de Detall de Terrenys Situats al Polígon 33, Partida Pouet o Caña de Maquiva, consistent en reajustar les alineacions dels esmentats terrenys, realitzar la parcel·lació residencial d'acord amb el Pla General d'Ordenació Urbana i realitzar la cessió a favor de l'Ajuntament de 1.117,30 metres quadrats, sol·licitat pel senyor Francisco Chico Domínguez.
  
Se sotmet a informació pública pel termini de 20 dies, a partir de la seua publicació en el Diari Oficial de la Generalitat Valenciana, als efectes que qui vulga puga examinar l'expedient, que es troba en la Secció d'Urbanisme d'aquest Ajuntament, i puguen formular-se les al·legacions pertinents; tot això de conformitat amb els articles 46 i 52 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3265, del 16-06-1998 (1998/4302)

RESOLUCIÓ de 18 de maig de 1998, de la Universitat d’Alacant, per la qual es fa pública la composició d’una Comissió Jutjadora d’un concurs docent.
---------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4302


Organisme emissor
:   Universitat d'Alacant

Tipus de document
:   Resolució

RESOLUCIÓ de 18 de maig de 1998, de la Universitat d'Alacant, per la qual es fa pública la composició d'una Comissió Jutjadora d'un concurs docent. [1998/4302]
  
En cumpliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el President i Vocal Secretari per aquesta Universitat, i fet el sorteig establert en l'article 6.6 de l'esmentat Reial Decret 1.888/1984,
  
. Aquest Rectorat fa pública la composició de la comissió que ha de resoldre el concurs per a la provisió d'una plaça de Professorat, convocat per Resolució d'aquesta Universitat de 31 de juliol de 1997 (BOE de 27 de agost) i que es relaciona en l'annex d'aquesta Resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta Resolució en el Butlletí Oficial de l'Estat.
  
Contra aquesta Resolució els interessats podràn presentar reclamació davant el Rector en el termini de quinze dies hàbils a partir de l'endemà de la publicació.
  
Alacant, 18 de maig de 1998.- El rector, en funcions: Salvador Ordóñez Delgado.
  
Comisión núm. 639
  
Cuerpo al que pertenece la plaza: Profesores Titulares de Escuela Universitaria (A-0864)
  
Área de conocimiento a la que pertence: Arquitectura y Tecnología de Computadores.
  
Comisión titular
  
Presidente: Ramon Puigjaner Trepat. Catedrático de Universidad Universidad de las Islas Baleares.
  
Secretario: Francisco Angel Grediaga Olivo. Profesor Titular de Escuela Universitaria Universidad de Alicante.
  
Vocal: Daniel Miguel Meziat Luna. Catedrático de Escuela Universitaria Universidad de Alcala de Henares.
  
Vocal: Manuel Gascón de Toro. Profesor Titular de Escuela Universitaria Universidad Politécnica de Madrid.
  
Vocal: Antonio Martín de la Cruz. Profesor Titular de Escuela Universitaria Universidad Politécnica de Madrid.
  
Comisión suplente
  
Presidente: Alfons Crespo Lorente. Catedrático de Universidad Universidad Politécnica de Valencia.
  
Secretario: Miguel Aljaro Palacios. Profesor Titular de Escuela Universitaria Universidad de Alicante.
  
Vocal: José Manuel García Carrasco. Catedrático de Escuela Universitaria Universidad de Castilla-La Mancha.
  
Vocal: Martín Fabregas Alcaire. Profesor Titular de Escuela Universitaria Universidad de Girona.
Diari Oficial de la Generalitat Valenciana


Sumari del DOGV 3213, del 30-03-1998 (1998/1698)

Informació pública per a autorització administrativa, declaració en concret d’utilitat pública i declaració d’impacte ambiental d’instal·lació elèctrica a Alcalà de Xivert (Castelló). Exp.: ATLINE 98/23, nº projecte d’Iberdrola 33/97.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1698


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública per a autorització administrativa, declaració en concret d'utilitat pública i declaració d'impacte ambiental d'instal·lació elèctrica a Alcalà de Xivert (Castelló). Exp.: ATLINE 98/23, nº projecte d'Iberdrola 33/97. [1998/X1698]
  
Als efectes de l'article 9 del Decret 2.617/1966, de 20 d'octubre (BOE 24-10-66), sobre normes per a l'atorgament d'autorització administrativa en matèria d'instal·lacions elèctriques, i de l'article 52 de la Llei 40/1994, de 30 de desembre (BOE 31-12-94), d'Ordenació del Sistema Elèctric Nacional, se sotmet a informació pública la següent instal·lació elèctrica:
  
a) Peticionari: Iberdrola, SA.
  
b) Finalitat de la instal·lació: millorar i ampliar la xarxa aèria de M.T. de distribució d'energia elèctrica per a subministrar un servei elèctric regular, tenint en compte les previsions d'expansió del territori afecte a l'esmentada instal·lació.
  
c) Tipus: projecte tipus de línies aèries de mitjana tensió 1451/0111/1, tipus AC-35, amb aïllament suspès.
  
d) Lloc on s'establirà la instal·lació: terme municipal d'Alcalà de Xivert (Castelló).
  
e) Característiques principals: línia aèria trifàsica a 20 kV, des de suport derivació de línia Torreblanca, deriv. Campament 2, fins suport conversió A-S, d'alimentació a CT de Id, SA, urbanització Tres Platges, a Alcalà de Xivert (Castelló).
  
f) Pressupost: 1.644.879 PTA.
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, c/ Cavallers, 8, telèfon 964/22 47 16, i perquè puguen formular-se les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci.
  
Castelló, 5 de febrer de 1998.- El director territorial: Juan Ramos Barceló.
Diari Oficial de la Generalitat Valenciana


Sumari del DOGV 3192, del 26-02-1998 (1998/1187)

Informació pública de la modificació puntual número 5 del Pla General d'Ordenació Urbana i estudi d'impacte ambiental.
----------------------------------------------------------------------------------------------------------------------

### Dades del document

Número de DOGV
:   3192

Data del DOGV
:   26-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1187


Organisme emissor
:   Ajuntament de Villena

Tipus de document
:   Anunci

Informació pública de la modificació puntual número 5 del Pla General d'Ordenació Urbana i estudi d'impacte ambiental. [1998/A1187]
  
El Ple de l'Ajuntament, en la sessió del dia 22 de desembre de 1997, es va assabentar del Projecte de Modificació Puntual número 5 del Pla General d'Ordenació Urbana, que afecta dues parcel·les situades en sòl no urbanitzable de protecció especial, classe 1, que passarien a tenir la consideració de sòl urbanitzable general.
  
En compliment del que disposa l'article 38.2.A de la Llei Reguladora de l'Activitat Urbanística, se sotmet l'esmentat projecte de modificació puntual a exposició pública, pel termini d'un mes, mitjançant els anuncis corresponents en el Diari Oficial de la Generalitat Valenciana i en un diari d'àmplia difusió, comptador des de la inserció de l'anunci en els mitjans indicats. L'expedient està a la disposició del públic al Departament d'Obres d'Urbanisme, en hores d'oficina.
  
Així mateix, de conformitat amb el que disposen els articles 20 i següents del Decret 162/1990, de 15 d'octubre, i amb el Reglament de la Llei d'Impacte Ambiental, i atés que forma part del projecte el corresponent estudi d'impacte ambiental per a cada una de les parcel·les afectades, se sotmet també aquest estudi a informació pública, en els termes i condicions adés establits.
Diari Oficial de la Generalitat Valenciana


Sumari del DOGV 3402, del 29-12-1998 (1998/10414)

RESOLUCIÓ de 7 de desembre de 1998, de la Universitat d'Alacant, per la qual es nomena professor titular d'escola universitària (A-2033), en l'àrea de coneixement de Biologia Cel·lular, el senyor Ángel Alfonso Gutiérrez Miguélez.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/10418


Organisme emissor
:   Universitat d'Alacant

Tipus de document
:   Resolució

RESOLUCIÓ de 7 de desembre de 1998, de la Universitat d'Alacant, per la qual es nomena professor titular d'escola universitària (A-2033), en l'àrea de coneixement de Biologia Cel·lular, el senyor Ángel Alfonso Gutiérrez Miguélez. [1998/X10736]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant de 17 de novembre de 1997 (BOE de 9 de desembre), resolc:
  
Nomenar professor titular d'escola universitària (A-2033), en l'àrea de coneixement de Biologia Cel·lular, Departament de Biotecnologia, el senyor Ángel Alfonso Gutiérrez Miguélez.
Diari Oficial de la Generalitat Valenciana


Sumari del DOGV 3397, del 21-12-1998 (1998/10243)

Informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres EA7-FOI-94-70. Projecte constructiu de millora de les condicions de seguretat en els passos a nivell als trams Paterna-Llíria de la línia 2 de FGV. 1r. complementari. Terme municipal de l'Eliana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10198


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres GR3-DGY-13-77. Projecte constructiu de millora de les condicions de seguretat en els passos a nivell als trams Paterna-Llíria de la línia 2 de FGV. 1r. complementari. Terme municipal de l'Eliana. [1998/X10930]
  
Declarada d'urgència l'ocupació de béns i drets afectats per l'expropiació per l'article 13 de la Llei 16/1987, de 30 de juliol, d'Ordenació dels Transports Terrestres, se sotmet a informació pública complementària, per ampliació de les superfícies que s'han d'expropiar, els béns i els drets que a continuació s'indiquen, a fi que els afectats puguen consultar el projecte i presentar al·legacions per escrit només a l'efecte d'esmenar els possibles errors que s'hagen pogut produir en fer la relació dels béns i drets per la urgent ocupació (article 56 del Reglament d'Expropiació Forçosa).
  
Termini: quinze dies hàbils comptadors des de l'endemà de la publicació del present anunci en el BOE.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de l'Eliana.
  
Dia Hora
  
07.01.99 D'11.00 a 11.30
  
L'assenyalament serà notificat per cèdula als afectats, la relació dels quals es troba exposada al tauler d'edictes de l'ajuntament esmentat i a la Conselleria d'Obres Públiques, Urbanisme i Transports, situada a l'avinguda de Blasco Ibáñez, 50. A l'acte hauran de presentar el títol de propietat i l'últim rebut de contribució, per si és exigible.
  
Es comunica que el present anunci es publica als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: av. d'Aguilera, 1. Tel. 74 495 56 94.
  
Castelló de la Plana: av. del Mar, 16. Tel. 176 01 38 05
  
València: av. de Blasco Ibáñez, 50. Tel. 13 981 31 37